ועדת החוקה, חוק ומשפט, כנסת 15, פרוטוקול מספר 19, 1999-10-13 09:00

אמנון רובינשטיין: ישיבת ועדת החוקה, חוק ומשפט פתוחה.

אמנון רובינשטיין: אני רוצה להודיע שאנחנו דחינו את הדיון בהצעת החוק בדיני בית המשפט לענייני משפחה, בנושא הנוגע למוסלמים, לפי בקשת אחד היוזמים - סגן השר, חבר הכנסת נואף מסאלחה - אנחנו נקיים את הדיון לאחר שובו של מר מסאלחה מחוץ-לארץ.

אמנון רובינשטיין: אני מודיע על הקמת ועדת משנה לענייני חוק איסור הלבנת הון בראשות חברת הכנסת ציפי לבני.

אמנון רובינשטיין: אני אוציא היום הודעה לחברים, ואתן להם שבוע להצטרפות.

אמנון רובינשטיין: הנושא הראשון שעל סדר היום: תקנות העברת אסירים מארצותיהם (תיקון), התשנ"ט1999- - אישור התקנות.

אמנון רובינשטיין: גב' וייסמן, בבקשה.

גלוריה וייסמן: על-פי חוק העברת אסירים לארצותיהם, ההעברה נעשית על-פי אמנה בין שתי המדינות, עם אפשרות גם של אמנה אד-הוק.

גלוריה וייסמן: קבענו בתקנה 2, שחובה על מנהל בית סוהר, כשהוא מקבל אסיר זר, להודיע לו על כך שהוא רשאי, על-פי החוק, לבקש להיות מועבר למדינת אזרחותו.

גלוריה וייסמן: בין האסירים יש גם כאלה שעם מדינות אזרחותם אין לנו אמנה, ולא תהיה לנו אמנה: חלקם ממדינות ערב, חלקם ממדינות שאין לנו איתם יחסים דיפלומטיים.

גלוריה וייסמן: ואז בעצם ההודעה של מנהל בית הסוהר היא חסרת תועלת, ואפילו חסרת טעם ומרגיזה.

גלוריה וייסמן: זה בעצם להגיד: תבקש, אבל כשתבקש, אנחנו לא ניתן לך.

גלוריה וייסמן: על כן, אנחנו מבקשים להוסיף פסקה שתאמר, שההוראה הזאת שבתקנה לא תחול לגבי אותם אסירים שעם מדינות אזרחותם אין למדינת ישראל אמנה.

אמנון רובינשטיין: יש הרבה כאלה?

גלוריה וייסמן: יוכלו להגיד את זה כאן אנשי שירות בתי הסוהר.

גלוריה וייסמן: אין הרבה כאלה, אבל יש מספיק, כך שזה מצדיק להכניס תקנה לתיקון.

גלוריה וייסמן: התקנה הזאת שאנחנו מבקשים להוסיף אינה מונעת במקרה המתאים, שמדינת ישראל תאפשר העברתו של אסיר, אם, למשל, הוא מבקש להיות מועבר למדינה אחרת, שהיתה לו בה תושבות וכן הלאה.

גלוריה וייסמן: זה בא למנוע את העניין שמנהל בתי הסוהר ייתן הודעה שאין מאחוריה ולא כלום.

אמנון רובינשטיין: שירות בתי הסוהר, כמה מקרים כאלה יש, שמצדיקים התקנת תקנה מיוחדת.

שמעון בר-גור: אני רוצה להוסיף שבאותה אוכלוסייה יש גם אסירים ביטחוניים, שגם הם נופלים על הגדרה של "אסיר זר", ולכאורה גם להם אנחנו צריכים להודיע.

שמעון בר-גור: יש לי סדרי גודל לא לגמרי מדויקים.

שמעון בר-גור: יש סדר גודל של 150 אסירים - - -

אמנון רובינשטיין: זה מספיק להתקנה של תקנה.

שלמה שהם: הדבר הזה היה מיותר, משום שהחוק עצמו מדבר על כך, אבל, כמובן, אני לא מתווכח.

אמנון רובינשטיין: תמיד טוב להבהיר את החוק גם לרשויות המבצעות.

אמנון רובינשטיין: יש למישהו הערה נגד, או הסתייגות כלשהי?

גרשון זוהר: למען הסדר הטוב, באמנה חברות 40-39 מדינות, כך שהנושא של מדינות שאין לנו יחסים דיפלומטיים איתן, לצורך העניין הזה, שולי.

גרשון זוהר: זה לא מאפשר לנגוע בנקודת ההדדיות של העברה.

אמנון רובינשטיין: תודה רבה.

אמנון רובינשטיין: מי בעד אישור התקנות?

אמנון רובינשטיין: 3 מי נגד?

אמנון רובינשטיין: אין הצבעה בעד אישור תקנות העברת אסירים לארצותיהם (תיקון), התשנ"ט1999- - רוב נגד - אין תקנות העברת אסירים לארצותיהם (תיקון), התשנ"ט1999- אושרו.

אמנון רובינשטיין: התקנות אושרו.

אמנון רובינשטיין: ב.

אמנון רובינשטיין: תקנות עוולות מסחריות (סעדים וסדרי דין), התש"ס1999-

אמנון רובינשטיין: הנושא השני שעל סדר היום: תקנות עוולות מסחריות (סעדים וסדרי דין), התש"ס1999- - אישור התקנות.

אמנון רובינשטיין: מי מציג?

דורית ואג: טנה שפניץ.

אמנון רובינשטיין: גברת שפניץ, בבקשה.

טנה שפניץ: אנחנו מביאים היום תקנות, לפי חוק העוולות המסחריות.

טנה שפניץ: החוק עבר בכנסת הקודמת, הוא אמור להיכנס לתוקף בסוף החודש, והיינו רוצים שהחוק ייכנס לתוקף עם התקנות.

טנה שפניץ: בחוק יש ארבע עוולות: עוולה של גניבת עין, תיאור כוזב, תחרות לא הוגנת וגזל סוד מסחרי.

טנה שפניץ: לכל הארבע יש תרופות בנזיקין.

טנה שפניץ: אבל לגבי גניבת עין וגזל סוד מסחרי יש גם מערכת מיוחדת של סעדים.

טנה שפניץ: היא מתבטאת בפיצויים להוכחת נזק, ובעיקר בנושא של מינוי כונס נכסים.

אמנון רובינשטיין: זה בנוסף לחוקי הגנת הצרכן בדיני הנזיקין.

טנה שפניץ: הגנת הצרכן, אומנם הרחבנו בחוק, אבל צריך להיות ערים לכך שזה חוק בין עוסק לעוסק.

טנה שפניץ: נתנו זכות עמידה להגנת הצרכן, אבל זה חוק עוולות מסחריות בין עוסק לעוסק.

טנה שפניץ: אני רוצה לומר כמה מילות הקדמה.

טנה שפניץ: יש מינוי כונס נכסים, שיש לו סמכויות כניסה, חיפוש ותפיסה.

טנה שפניץ: הסמכויות יחסית פולשניות, לכן חלק גדול מהן מופיע בחוק עצמו, בנוסף להסמכות מאוד מפורשות להתקין תקנות.

אמנון רובינשטיין: יש דוגמה בחוקים של מדינות אחרות לכונס נכסים כזה עם סמכות להיכנס לעסקים?

טנה שפניץ: האמת היא שיש צירופים מצירופים שונים.

טנה שפניץ: אנחנו בעיקר הסתמכנו על חקירות שלנו לכונס נכסים, בקשר לסדר-דין, לפשיטת רגל - יש בהרבה תחומים.

טנה שפניץ: לקחנו מפה ומשם את הדברים המתאימים, ולא מצאנו לנכון לאמץ שיטת משפט אחרת.

טנה שפניץ: התלבטנו קצת במקרה של התקנות, משום שכל כך הרבה נמצא בחוק עצמו.

טנה שפניץ: מצד אחד, לא רצינו לחזור על החוק, ומאידך גיסא, רצינו שבכל זאת יהיה איזה רצף הגיוני בתקנות עצמן.

טנה שפניץ: לכן שילבנו.

טנה שפניץ: לעתים, כשהיה צורך, הפנינו וחזרנו, אבל לרוב ניסינו לקצר.

טנה שפניץ: ההליכים שנמצאים בחוק ובתקנות בעצם קיימים בפועל.

טנה שפניץ: הם מתנהלים בבית המשפט בצורה כזאת או אחרת.

שלמה שהם: בעוולות, מבחינת עוצמת הסמכויות של כונס נכסים, אין עוצמה כזאת.

טנה שפניץ: יש עוצמה.

טנה שפניץ: בשטח הדברים מתנהלים.

טנה שפניץ: אנחנו ישבנו עם עורכי-הדין שמפעילים בפועל.

אמנון רובינשטיין: מה הצורך בתקנות האלה?

טנה שפניץ: החוק מסדר, ובמידה מסוימת מגביל את מה שנעשה היום, משום שהיום אין אחידות.

טנה שפניץ: השופט בעיר שדה מסוימת, שמתבקש לתת הוראות, בהשוואה לוינוגרד, כשהיה בבית המשפט, והיה נותן את ההוראות האלה, היה ביניהם הבדל גדול מאוד.

טנה שפניץ: לכן התרומה הגדולה שאנחנו רואים היא בעצם בהסדרת הנושא, ובמידה מסוימת הגבלת הסמכויות.

טנה שפניץ: האמת היא שלא הספקנו להעביר את התקנות ללשכת עורכי הדין, לא שאנחנו חייבים, אבל בדרך כלל אנחנו עושים את זה בצורה יותר מסודרת.

טנה שפניץ: ישבנו עם עורכי דין רבים, שמפעילים את הנושא בשטח, למדנו מהם מה קורה, ובזמנו, כשנידון החוק, הנושא הזה עלה מאוד בפרוטרוט.

אמנון רובינשטיין: היום יש סמכות לכונס נכסים להיכנס לכל החצרים, גם לעשות חיפוש וגם לתפוס.

שלמה שהם: תלוי רק באיזו סיטואציה, באיזה ערבויות.

צחי הנגבי: איזה בית משפט ידון בכך?

אמנון רובינשטיין: עוולות מסחריות זה בית משפט מחוזי.

טנה שפניץ: זה יכול להגיע לכל בית משפט.

שלמה שהם: כמו בתביעות נזיקין רגילות, אלה בעצם אותן סמכויות.

אמנון רובינשטיין: אדוני, נציג לשכת עורכי הדין.

יהודה לנדא: אנחנו מברכים על התקנות.

יהודה לנדא: הייתי מבקש להפנות תשומת לב לכמה נקודות.

יהודה לנדא: הנקודה הראשונה מתייחסת לסעיף 4(ב), ש"תקופת המינוי תהא עד למתן פסק הדין בתובענה".

אמנון רובינשטיין: קודם כול, הערות כלליות.

אמנון רובינשטיין: אנחנו עוברים כעת רק על ההערות הכלליות.

אמנון רובינשטיין: ליועץ המשפטי יש הערות כלליות, וגם למר בירנבאום.

שלמה שהם: השאלה הבסיסית היא, ואני רוצה להבין , כי הדברים לא ברורים מתוך התקנות, האם התקנות האלה מכוונות אך ורק לאותן עוולות שנובעות מחוק עוולות מסחריות?

טנה שפניץ: רק לשתיים מהן, לא לכולן.

שלמה שהם: יש בעיות בניסוח התקנות.

שלמה שהם: לא עולה מתוך התקנות, במקרים מסוימים, ההבהרה שזה באמת חל רק על העוולות הללו.

אמנון רובינשטיין: כתוב: "בתוקף סמכותי לפי סעיפים 15 ו25-...".

שלמה שהם: זה נכון, אבל כשאתה קורא את התקנות בפנים - - -

טנה שפניץ: אני מבינה מה שאתה אומר.

טנה שפניץ: א.

טנה שפניץ: אין לי בעיה לשנות את הניסוח; ב.

טנה שפניץ: מכיוון שהחוק מחיל את הכונס רק על שתיים מתוך ארבע העוולות, אין סמכויות - - -

אמנון רובינשטיין: גניבת עין ו- - -

טנה שפניץ: וגזל סוד מסחרי.

טנה שפניץ: אין בעיה, אם אתה חושב שכדאי להבהיר.

אמנון רובינשטיין: אפשר להבהיר.

אמנון רובינשטיין: מר בירנבאום, בבקשה.

אברהם בירנבאום: אדוני היושב-ראש, לאחר שחוק עוולות מסחריות ייכנס לתוקפו, והוא התקבל, להזכירכם, בחופזה, בשלהי הכנסת הארבע-עשרה, כמות ומשקל העוולות המסחריות שהוא ייצור יהיו גדולים יותר מאשר כמות ומשקל העוולות המסחריות שהוא ימנע או יתקן.

אברהם בירנבאום: הוא יהווה מכשיר אפקטיבי ביותר בידי יבואנים בלעדיים ומונופוליסטיים, בידי רשתות שיווק ארציות, במאבקם נגד המתחרה הקטן, היעיל והזול לצרכן.

אמנון רובינשטיין: תדגים את דבריך.

אברהם בירנבאום: חישבו בבקשה, אדוני היושב-ראש, על היבואן הבלעדי של "סוני".

אברהם בירנבאום: יש יבואנים קטנים שמצליחים, ממקורות עלומים, לייבא סטוקים של מיטב מוצרי סוני, הם מסתפקים במעט מאוד עמלה, 5% עד 10%, כאשר היבואן הבלעדי של סוני, שמוכר כמויות אדירות מידי יום, לוקח עמלות של 30% עד 40%.

אברהם בירנבאום: ברגע שיובא לידיעתו, באמצעות כונס הנכסים, שיהיה עורך-דינו, ואנחנו מכירים את יחסי התלות בין עורך-דין לבין לקוח גדול - - -

אמנון רובינשטיין: על איזו עוולה מסחרית עבר הסוחר הקטן שהביא סוני ממלזיה?

אברהם בירנבאום: הוא כבר ימצא טיעון שהוא עשה עוולה מסחרית.

אמנון רובינשטיין: איזו?

אברהם בירנבאום: תיאור כוזב.

אמנון רובינשטיין: אם הוא מוכר סוני כסוני, הוא לא עובר על שום דבר.

אברהם בירנבאום: הוא יטען שהוא לא מוכר רק סוני כסוני, הוא יעלה טענה, שבסופו של דבר תתברר ככוזבת.

אברהם בירנבאום: הוא ישלם בבית המשפט את הקנס הקטן שיושת עליו בבית המשפט, אבל בינתיים יובא לידיעתו מי היה הספק של אותו יבואן, או סוחר קטן, וסוני העולמית תדאג שמקור האספקה הזה ייסגר.

אמנון רובינשטיין: מר בירנבאום, אני מבין את הטענה שלך, אבל אני לא מבין איך זה עולה מתוך חוק עוולות מסחריות.

שלמה שהם: שימוש לרעה בהליכי בית משפט אפשר לעשות בכל נושא, בלשון הרע ובכל דבר.

אברהם בירנבאום: על-פי חוק הגנת הצרכן, לא יכול המתחרה, באמצעות עורך-דינו, אפילו ללא ידיעת הצד השני, להיכנס לחצריו של העוסק הקטן, לתפוס את כל המסמכים שלו, לתפוס את פרטי המחשב שלו, לתפוס את כל המידע שברשותו - דבר כזה לא קיים בשום חוק.

אברהם בירנבאום: אם יש סמכות חקירה - יש לממשלה, יש לרשויות.

אברהם בירנבאום: הן בוודאי לא יספקו מידע.

אמנון רובינשטיין: הוא טוען נגד הסמכות הפולשנית הזאת.

טנה שפניץ: מר בירנבאום, בפועל, הדברים היום מתבצעים, לא המצאנו פה שום דבר.

טנה שפניץ: להיפך, אנחנו הגבלנו.

אברהם בירנבאום: לא מתבצע שום דבר.

טנה שפניץ: מתבצע הרבה מאוד, משום שהיום עורכי-הדין הפרטיים הולכים לבית המשפט ומקבלים את הצו והם תופסים.

אברהם בירנבאום: מה הם תופסים?

טנה שפניץ: הם תופסים את הסחורה.

טנה שפניץ: הדברים נעשים בפועל.

אברהם בירנבאום: כאן יש תיאור כוזב, טענה לתיאור כוזב.

טנה שפניץ: הכונס לא חל בכלל על תיאור כוזב.

אברהם בירנבאום: את מדברת על זיוף.

אמנון רובינשטיין: זיוף זה בהגנת הצרכן.

טנה שפניץ: אני מדברת על גניבת עין ועל גזל סוד מסחרי.

אברהם בירנבאום: את מסתכלת רק על החלק של היצרן.

אברהם בירנבאום: בכוונה תחילה דיברתי על יבואנים גדולים.

אמנון רובינשטיין: תן דוגמה.

אמנון רובינשטיין: על הדוגמה שנתת, זה לא חל.

אמנון רובינשטיין: אדם שייבא רדיו של סוני לא עובר על שום עוולה מסחרית.

אמנון רובינשטיין: בית המשפט העליון פסק שיש יבוא מותר.

ראובן ריבלין: אמר השופט שוהם בצורה מפורשת: ניצול לרעה ושימוש לרעה של הליכי בית משפט--

אמנון רובינשטיין: זה בחוק, זה לא בתקנות.

ראובן ריבלין: --זה דבר שיכול להיות.

אברהם בירנבאום: הם ישתמשו בזה.

אמנון רובינשטיין: אני רוצה לקרוא לחברי הוועדה את שני הסעיפים האלה בחוק עצמו.

יהודה לנדא: כתוב בסעיף 12: "הסעדים שבסעיפים 13 עד 21 לא יחולו על עוולות לפי הסעיפים 2 ו3-.

יהודה לנדא: "

אמנון רובינשטיין: אני קורא את סעיף 16(א): "הוכח להנחת דעתו של בית המשפט, בתצהיר או בעדות אחרת, כי קיים חשש של ממש לביצועה של עוולה, רשאי הוא למנות, בצו, כונס נכסים, ולהסמיכו להיכנס לחצרים המוחזקים על-ידי הנתבע.

אמנון רובינשטיין: ..".

אמנון רובינשטיין: החוק קובע את זה.

אמנון רובינשטיין: להיפך, התקנות כאן מגבילות את הכונס, דורשות ממנו ערבות אישית.

אברהם בירנבאום: לדעתנו יש חוק גרוע.

אברהם בירנבאום: לא יכול להיות שהכונס יהיה עורך-דינו של התובע.

אברהם בירנבאום: בית המשפט ימנה כונס מטעמו של בית המשפט, כאשר התובע מממן, ובפסק דין סופי המימון ייפול על מי שיימצא חייב, אבל לא יעלה על הדעת, שעורך-דינו, אנחנו הרי יודעים באיזו מידה יש אינפלציה של עורכי-דין במדינת ישראל--

ראובן ריבלין: זה לא רלוונטי.

אברהם בירנבאום: --באיזו מידה עורכי-דין תלויים בלקוח גדול שלהם, ואנחנו יודעים שבארבע עיניים האינפורמציה תעבור.

אברהם בירנבאום: בארבע עיניים, בין עורך-הדין לבין לקוחו, האינפורמציה תעבור.

אברהם בירנבאום: ואנחנו חוששים מאוד מניצול לרעה.

אמנון רובינשטיין: הנקודה שלכם היא רק ההרחבה הזאת, משום שהתקנות, סך הכול מגבילות את הכונס, הן מטילות עליו גם חובה לתת ערבות.

אברהם בירנבאום: אנחנו מבקשים שהכונס לא יוכל להיות עורך-דינו של התובע, אלא שבית המשפט ימנה את הכונס.

שלמה שהם: בדרך כלל בתי משפט נמנעים מלמנות עורך-דין של צד ככונס נכסים, מתוך הנימוקים שאמרת, והדבר הזה נכון וראוי.

שלמה שהם: דא עקא, יש מקרים שבהם, דווקא בנושאים האלה, למשל, קלטות מזויפות וכן הלאה, המומחיות היא לעורכי דין מסוימים, שיודעים איך למצוא, והם יודעים איך לעשות חיפוש בשווקים, ודברים אחרים מן הסוג הזה.

אברהם בירנבאום: יש רק עורך-דין אחד?

ראובן ריבלין: ההיגיון, עם כל הכבוד, למינוי עורך-דין, הוא גם רצון לחסוך בהוצאות.

אמנון רובינשטיין: אני רוצה לשמוע את עמדתו של מי שהיה שר משפטים כשעבר החוק.

צחי הנגבי: מי הביא את החוק הזה?

אמנון רובינשטיין: משרד המשפטים הביא.

צחי הנגבי: בתקופה שלי?

טנה שפניץ: האמת שזה נמשך זמן רב.

טנה שפניץ: זה הוגש עוד לפני זמנך.

דורית ואג: זה קיבל רציפות בכנסת הקודמת.

טנה שפניץ: יונה יהב היה היושב-ראש.

צחי הנגבי: אולי זה נידון בוועדה בתקופתי.

ראובן ריבלין: רבותי, זה הובא ב3- בינואר 1996, לפני שצחי הנגבי התמנה, לפני שביבי נתניהו עלה לשלטון.

אמנון רובינשטיין: חבר הכנסת ריבלין, מה דעתך על הטענה הזאת?

ראובן ריבלין: אומר נציג ארגוני הסוחרים: אני נגד החוק.

ראובן ריבלין: אבל זה לא הדיון עכשיו.

ראובן ריבלין: אמרתי: תסביר לי מה בתקנות לא טוב.

ראובן ריבלין: הוא הסביר לי מה הוא חושב.

ראובן ריבלין: יש עוד דבר שמוסיף סכנה על הרעה שהיתה בחוק.

ראובן ריבלין: דרך אגב, אני לא חושב שהחוק הוא רע.

ראובן ריבלין: אני חושב שהנושא של גניבת עין הוא נושא חשוב ביותר, בפרט בשוק היום, כשאנחנו כל כך מרחיבים ונותנים כל כך הרבה אפשרויות.

ראובן ריבלין: בשוק פתוח אסור שיהיה, חס וחלילה, איזה מצב שבו תהיה גניבת עין.

ראובן ריבלין: אבל בא ואומר, בצורה מלומדת ביותר, נציג ארגוני הסוחרים: פה, בתקנות, אתם מכבידים עולכם, אתם נותנים בידי גוף מתחרה איזה מכשיר שהוא יכול לנצל לרעה, על-פי החוק.

ראובן ריבלין: זאת אומרת, להיות גנב ברשות התורה.

ראובן ריבלין: מה הרציו למנות כונס נכסים שהוא עורך-דין של הצד המבקש?

ראובן ריבלין: - חיסכון בהוצאות.

ראובן ריבלין: באים ואומרים: נלך ונבקש כינוס נכסים.

ראובן ריבלין: אם אתה מחויב בכינוס נכסים, אתה כבר חייב לשלם שכר טרחה לעורך-הדין של הזוכה.

ראובן ריבלין: לבוא ולמנות עורך-דין צד שלישי, גם הוא ייקח עוד חלק, בסוף לא יישאר שום דבר דווקא לך, אותו אדם שאנחנו באים לגבות ממנו חוב.

אמנון רובינשטיין: מה עמדתך?

ראובן ריבלין: צריך שהטענה הזאת תישמע.

ראובן ריבלין: היא ראויה.

טנה שפניץ: קודם כול, מר בירנבאום, עוולת עין כבר הרבה מאוד זמן נמצאת בפקודה, בפקודת הנזיקין.

טנה שפניץ: אנחנו העברנו את זה לכאן עם שינויים מסוימים.

טנה שפניץ: הנושא של גזל סוד מסחרי היה קיים לפי הפסיקה.

טנה שפניץ: יש פרקטיקה שמעוגנת הרבה מאוד שנים בבתי המשפט, והמצב הולך ומחמיר, גם לכם יש עניין בזה שבכל זאת הדברים ילכו כפי שצריך.

טנה שפניץ: מה שקורה הוא, שעורכי-הדין בפועל, של התובעים, הם אלה שפועלים.

טנה שפניץ: חבר הכנסת ריבלין, זה לא הכונס שאנחנו בדרך כלל מכירים, אלא זה כונס למטרה ספציפית מאוד, למטרה של הקטע הראשון של הכניסה, התפיסה והחיפוש.

טנה שפניץ: בחוק עצמו, ועוד בתקנות, נתנו הרבה מאוד ערבויות והרבה מאוד כבלים.

טנה שפניץ: התובע צריך לתת גם ערובה, גם עירבון.

ראובן ריבלין: תפני את תשומת לבי לסעיפים.

טנה שפניץ: עצם המינוי של הכונס בסעיפים - - -

שלמה שהם: 8, 9, 10, 11.

ראובן ריבלין: בחוק או בתקנות?

טנה שפניץ: קודם כול בחוק.

טנה שפניץ: יש די הרבה תנאים לעצם מינוי הכונס.

טנה שפניץ: התובע צריך לתת גם ערבות ועירבון.

טנה שפניץ: צריך לדעת שאת העירבון אפשר להטיל על עצם הכניסה הלא מוצדקת.

טנה שפניץ: נוסף לכך, יש עוד ערובה שממנה נפרעים אם היה פיצוי.

טנה שפניץ: נוסף לכך, בתקנות הוספנו ערבות כונס, שוב, מיוחדת.

אמנון רובינשטיין: התקנות מגינות על הנתבע.

טנה שפניץ: יש גם נושא הגבלת הסודיות.

טנה שפניץ: אפשר תמיד לומר שאנשים לא יעמדו בחקיקה וכן הלאה, אבל היום, בכל מה שעשינו, הגבלנו וסדרנו.

אמנון רובינשטיין: תודה רבה.

אמנון רובינשטיין: חבר הכנסת כץ, בבקשה.

יוסי כץ: לא יכול להיות ספק שעל כונס הנכסים, שהוא בא כוחו של התובע, מוטלת חובה די קשה לביצוע, למנוע דליפה של מידע שהוא מקבל במסגרת תפקידו ללקוח שלו.

יוסי כץ: בכל זאת, הפרקטיקה היא שממנים.

יוסי כץ: הייתי מציע שבתקנה 6, שכתוב בה: "לא ימנה בית המשפט את המבקש לכונס נכסים, אולם רשאי הוא למנות את עורך-דינו של המבקש", יתווסף, שבית המשפט צריך לנמק מדוע הוא ממנה את עורך-דינו של המבקש.

אמנון רובינשטיין: נביא את זה להצבעה.

אמנון רובינשטיין: נציג לשכת עורכי-הדין, בבקשה.

יהודה לנדא: עורך-הדין מוצא עצמו לעתים מזומנות בסיטואציה שבה בית המשפט ממנה אותו, זה נקרא באנגלית "OFFICER OF THE COURT".

יהודה לנדא: ברגע שעורך-הדין מקבל מינוי על-ידי בית המשפט, החובה שלו כלפי בית המשפט גוברת ועולה.

אמנון רובינשטיין: זו תיאוריה.

יהודה לנדא: זו לא תיאוריה.

יהודה לנדא: נושא שכר טרחה של כונסים-מפרקים לא נגזר בהכרח מתוך התשלום על-ידי הקליינט, יש תקנות לעניין הזה, שחלות, אומנם לא במישרין, על הסיטואציה הזאת, אבל יכול להיות שאולי זה הפתרון לנושא שכר הטרחה.

יהודה לנדא: יש גם הגבלה, ששוב לא חלה על התקנות האלה, על-ידי מינוי כונסי נכסים יותר מפעם לשנה.

אמנון רובינשטיין: אין צורך בזה, אנחנו מכירים את זה.

אמנון רובינשטיין: תודה רבה.

אמנון רובינשטיין: בסעיף 1(א) לתקנות יש תוספת: "אם ראה כי קיימת זכות לכאורה, ייתן צו למתן דין וחשבון אשר בו יורה לנתבע למסור חשבונות הנוגעים לבירור התובענה".

אמנון רובינשטיין: זה הנוסח המלא של 1(א).

אמנון רובינשטיין: אני מעמיד להצבעה את תקנה 1.

אמנון רובינשטיין: מי בעד - 4.

אמנון רובינשטיין: הצבעה בעד אישור תקנה 1- - רוב נגד - אין תקנה מס' 1 בתקנות עוולות מסחריות (סעדים וסדרי דין), התש"ס1999- אושרה.

אמנון רובינשטיין: התקנה אושרה.

אמנון רובינשטיין: תקנה 2.

אמנון רובינשטיין: מי בעד? 4.

אמנון רובינשטיין: מי נגד?

אמנון רובינשטיין: - אין מתנגדים.

אמנון רובינשטיין: הצבעה בעד אישור תקנה 2- - רוב נגד - אין תקנה מס' 2 בתקנות עוולות מסחריות (סעדים וסדרי דין), התש"ס1999- אושרה.

אמנון רובינשטיין: תקנה 2 אושרה.

שלמה שהם: בתקנה 3 הייתי מציע שייאמר בפירוש, שזה חל רק על עוולות, על-פי חוק זה.

שלמה שהם: אחר כך נדבר על הנוסח המדויק.

אמנון רובינשטיין: נכתוב: "על-פי סעיפים 15 ו25-".

טנה שפניץ: שלמה שהם, זה רשום למעלה.

מירב ישראלי: אנחנו ננסח את זה.

אמנון רובינשטיין: נקרא את סעיף 3 בנוסח החדש: "בסימן זה, 'נכסים' - נכסים אשר הופקו תוך ביצוע עוולה, לפי סעיפים 15 ו25- לחוק, או שימשו לביצועה, או המהווים ראיות אשר קיים חשש סביר להעלמתן".

אמנון רובינשטיין: זו נקודה חשובה.

אמנון רובינשטיין: זה מצמצם את הסמכות.

אמנון רובינשטיין: מר בירנבאום, אנחנו מצמצמים כאן את הסמכות בהשוואה לחוק.

אמנון רובינשטיין: מי בעד תקנה 3?

אמנון רובינשטיין: הצבעה בעד אישור תקנה 3 - רוב נגד - אין תקנה מס' 3 בתקנות עוולות מסחריות (סעדים וסדרי דין), התש"ס1999- אושרה.

אמנון רובינשטיין: תקנה 3 אושרה.

יהודה לנדא: יש לי הערה לתקנה 4.

יהודה לנדא: אני רוצה להפנות את תשומת לב הוועדה לכך שסעיף קטן (ב) מדבר על הגבלת המינוי עד למתן פסק הדין.

יהודה לנדא: כלומר, חל שינוי בתקנות סדר הדין האזרחי בכל מה שקשור לעיקול.

יהודה לנדא: לא נדרש אישור העיקול לאחר מתן פסק הדין.

אמנון רובינשטיין: אני אבקש להתאים את זה לשינוי בתקנות סדר הדין האזרחי.

שלמה שהם: יכול להיות מצב שיש פסק דין, ואז פתאום פוקע מינויו.

טנה שפניץ: כתבנו: "זולת אם קבע בית המשפט אחרת".

מירב ישראלי: השאלה היא מהי ברירת המחדל.

מירב ישראלי: צריך לקבוע איזו ברירת מחדל.

מירב ישראלי: האם יש לך הצעה אחרת?

יהודה לנדא: אני מעלה את זה על השולחן.

טנה שפניץ: זה לא בדיוק כמו עיקול.

יהודה לנדא: נכון שזה לא כמו עיקול.

אמנון רובינשטיין: נכתוב: "זולת אם קבע בית המשפט מועד אחר".

אמנון רובינשטיין: סעיף 4 אושר.

אמנון רובינשטיין: סעיף 4 אושר.

אברהם בירנבאום: במקום סעיף (ב), שאני מציע למחוק, אני מבקש שייכתב: "בית המשפט ימנה את כונס הנכסים לאחר שהבטיח שאין שום קשר בין כונס הנכסים לבין התובע", ואני מבקש לנמק.

אברהם בירנבאום: אדוני היושב-ראש, מדובר פה בשני צדדים לא שווים: האחד - הגדול, שיש לו עורך-דין על בסיס שנתי; השני - שלא יכול אפילו לממן לעצמו עורך-דין.

אברהם בירנבאום: אל תתנו כוח אדיר כזה בידי מונופולים.

אמנון רובינשטיין: מה שאתה מעלה נוגע לתקנה 6, לא לתקנה 5.

אברהם בירנבאום: לא.

אברהם בירנבאום: תקנה 5(ב).

אמנון רובינשטיין: למה אנחנו צריכים דינים מיוחדים לזה, הרי יש דינים כלליים למינוי כונס נכסים?

מירב ישראלי: הסעיפים האלה מתאימים את דיני כונס הנכסים לתקנות סדר הדין האזרחי.

אמנון רובינשטיין: אבל למה צריך להכניס את זה כאן באופן מיוחד?

אמנון רובינשטיין: למה שלא יהיה סעיף כללי, שכונס הנכסים ימונה על-פי - - -

מירב ישראלי: שם מדובר על כונס נכסים לצורך ניהול נכסים, זה כונס נכסים אחר.

שלמה שהם: זה לא מדויק, זה גם זה וגם זה.

מירב ישראלי: לא מדובר שם על כונס נכסים לצורך חיפוש ותפיסה.

אמנון רובינשטיין: כאן מדובר רק על המינוי.

מירב ישראלי: 5(ב) הוא סעיף ספציפי מאוד, הוא בסך הכול אומר שכדי שלא יהיה טיעון, כשאתה מבקש את הבקשה, תציע שם.

שלמה שהם: אם אתה מציע שם כתובע, אז אולי זה צריך לעורר מחשבה.

צחי הנגבי: הוא יכול לבקש שם, השאלה היא מה ימנה בית המשפט.

אמנון רובינשטיין: מי בעד תקנה 5?

אמנון רובינשטיין: רוב הצבעה בעד אישור תקנה 5- - רוב נגד - אין תקנה מס' 5 בתקנות עוולות מסחריות (סעדים וסדרי דין), התש"ס1999- אושרה.

אמנון רובינשטיין: תקנה 5 אושרה.

אמנון רובינשטיין: תקנה 6.

אמנון רובינשטיין: אני מציע, לאחר ששמעתם את ההערות של מר בירנבאום, תדונו בזה מחדש.

שלמה שהם: אולי אפשר לאשר בהסכמה, אם ייכתב "מנימוקים מיוחדים שיירשמו".

אמנון רובינשטיין: זה לא יספק אותו.

אמנון רובינשטיין: הרי התקנות יוכלו להתבצע גם בלי סעיף 6.

מירב ישראלי: יש כאן הגדרה שאי-אפשר למנות את המבקש עצמו.

מירב ישראלי: אבל אפשר להשמיט את התקנה.

אמנון רובינשטיין: אנחנו נשמיט את תקנה 6.

אמנון רובינשטיין: תקנה 6 הושמטה.

אמנון רובינשטיין: מי בעד תקנה 7? רוב.

אמנון רובינשטיין: הצבעה בעד אישור תקנה 7 - רוב נגד - אין תקנה מס' 7 בתקנות עוולות מסחריות (סעדים וסדרי דין), התש"ס1999- אושרה.

אמנון רובינשטיין: תקנה 7 אושרה.

אמנון רובינשטיין: תקנות 8 עד 13.

אמנון רובינשטיין: מי בעדן?

אמנון רובינשטיין: רוב הצבעה בעד אישור תקנות 13-8 - רוב נגד - אין תקנות 13-8 בתקנות עוולות מסחריות (סעדים וסדרי דין), התש"ס1999- אושרו.

אמנון רובינשטיין: תקנות 8 עד 13 אושרו.

אמנון רובינשטיין: בתקנה 14 אני מוסיף הערת שוליים: "היעדר תחולה".

טנה שפניץ: נמצא משהו יותר טוב.

שלמה שהם: תכתבי "הוראות פרק זה יחולו לעניין העוולות הללו", כי אחרת את מחליפה את כל הפרק.

טנה שפניץ: זה במקום הפרק בסדר הדין האזרחי.

שלמה שהם: תכתבי: לעוולות אלה.

טנה שפניץ: אנחנו מאוד חרדים.

טנה שפניץ: אנחנו רוצים פירוט.

אמנון רובינשטיין: זה להגנה, זה הצמצום.

שלמה שהם: לא בגלל זה את מתקנת את כל הפרק.

טנה שפניץ: זה במקום הפרק.

שלמה שהם: זה רק לעניין העוולות הללו?

אמנון רובינשטיין: כל התקנות רק לעניין העוולות הללו.

צחי הנגבי: זה לפי שני הסעיפים.

טנה שפניץ: אין סמכות למנות כונס לסעיפים האחרים.

אמנון רובינשטיין: סעיפים 15 עד 20.

אמנון רובינשטיין: מי בעד?

אמנון רובינשטיין: רוב.

אמנון רובינשטיין: הצבעה בעד אישור תקנות 15 עד 20 - רוב נגד - אין תקנות 15 עד 20 בתקנות עוולות מסחריות (סעדים וסדרי דין), התש"ס1999- אושרו.

אמנון רובינשטיין: תקנות 15 עד 20 אושרו.

יהודה לנדא: אני רוצה להפנות את תשומת הלב לנושא של נימוקים מיוחדים בתקנה 17 ותקנה 19.

יהודה לנדא: צריך להיות מודע לכך שבתקנות היום, הפסיקה פירשה את התקנות לסיטואציות קיצוניות מאוד.

יהודה לנדא: צריך להיות מודע לכך, שכמעט ולא ייתכן שזה יבוצע ללא נוכחות.

אמנון רובינשטיין: עוד יותר טוב.

טנה שפניץ: התקנה באמת באה לשם כך שאנשים יהיו נוכחים.

אמנון רובינשטיין: שלא תהיה תפיסה בהיעדר אקס-פרטה.

יערה שושני: בתקנה 16 כתוב "בנוכחות שני עדים".

יערה שושני: האם המבקש עצמו, התובע עצמו, יכול להיות אחד מהעדים?

טנה שפניץ: לא.

יערה שושני: לא צריך להכניס את זה?

טנה שפניץ: זה מובן מאליו.

מירב ישראלי: הפרקטיקה היא, שגם התובע עצמו מגיע, אבל הוא לא עד.

אמנון רובינשטיין: תקנות 21, 22, עד סוף פרק ג', מאושרות.

אמנון רובינשטיין: תקנות 21, 22 אושרו.

אמנון רובינשטיין: תקנות 22, 23.

מירב ישראלי: בסעיף 23 היה צריך להיות "תחילתן".

אמנון רובינשטיין: תקנות 22, 23 אושרו.

אמנון רובינשטיין: יש הערות לגבי התוספת?

אמנון רובינשטיין: - התוספת מאושרת.

אמנון רובינשטיין: התוספת אושרה.

אמנון רובינשטיין: אנחנו מאשרים את תקנות עוולות מסחריות (סעדים וסדרי דין), התש"ס1999-, למעט תקנה 6.

אמנון רובינשטיין: אם נרצה להוסיף תקנה 6, נעשה זאת.

אמנון רובינשטיין: הצבעה בעד אישור תקנות עוולות מסחריות (סעדים וסדרי דין), התש"ס1999-, למעט תקנה 6, בכפוף לתיקונים - רוב נגד - אין תקנות עוולות מסחריות (סעדים וסדרי דין), התש"ס1999-, למעט תקנה 6, בכפוף לתיקונים, אושרו.

אמנון רובינשטיין: תודה רבה.

אמנון רובינשטיין: הישיבה נעולה.